Diari Oficial de la Generalitat Valenciana


Sumari del DOGV 8452, del 27-12-2018 (2018/12321)

RESOLUCIÓ de 20 de desembre de 2018, de la Conselleria d'Educació, Investigació Cultura i Esport, per la qual es convoca la concessió de subvencions destinades a finançar obres de remodelació i construcció de locals socials de les societats musicals de la Comunitat Valenciana el 2019.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8452

Data del DOGV
:   27-12-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/12086


Data del document
:   20-12-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 20 de desembre de 2018, de la Conselleria d'Educació, Investigació Cultura i Esport, per la qual es convoca la concessió de subvencions destinades a finançar obres de remodelació i construcció de locals socials de les societats musicals de la Comunitat Valenciana el 2019. [2018/12973]  
A la Comunitat Valenciana, les societats musicals constitueixen una part substancial del seu teixit associatiu cultural. Més de cinc-centes d'aquestes entitats, presents en la majoria de pobles i ciutats del nostre territori, treballen cada dia per a acostar la cultura musical a les ciutadanes i ciutadans que hi estan interessats. Aquesta labor se centra especialment en la formació i la difusió de l'art de la música, i afavoreix que aquesta manifestació cultural estiga fortament arrelada i desenvolupada a la nostra comunitat.  
La funció de les societats musicals es realitza des dels seus locals socials, vertaders centres culturals on els més joves inicien la seua formació i acostament a la música i troben el lloc adequat per a la pràctica no professional.  
La Generalitat ve col·laborant amb les societats musicals en els seus esforços per a construir, reformar i millorar els seus locals, sens dubte una de les millors i més extenses xarxes de centres culturals de titularitat associativa que contempla el món de la cultura. El fet de promoure el manteniment en condicions adequades d'ús i la remodelació i la millora o la construcció de locals de societats musicals, és un objectiu de la política cultural de la Generalitat que tenen reflex en els pressupostos de 2019, en el qual figura la línia genèrica S7275000, la dotació de la qual ha de concedir-se seguint un procediment de concurrència competitiva oberta a totes les entitats musicals que desitgen executar un projecte en concordança amb aquesta finalitat.  
Mitjançant l'Ordre 57/2016, de 21 de setembre, de la Conselleria d'Educació, Investigació, Cultura i Esport (DOGV 7881, 26.09.2016, http://www.docv.gva.es/datos/2016/09/26/pdf/2016\_7352.pdf), es van aprovar les bases reguladores de la concessió de subvencions destinades a finançar obres de remodelació i de construcció de locals socials de les societats musicals de la Comunitat Valenciana. Aquestes bases reguladores han sigut modificades parcialment per l'Ordre 41/2017, de 24 d'octubre, de 2017, d'aquesta Conselleria (DOGV 8166, 09.11.2017, http://www.dogv.gva.es/datos/2017/11/09/pdf/2017\_9558.pdf), per a permetre l'accés a aquestes ajudes a les societats musicals que promouen obres de nova construcció en fase inicial. La modificació aprovada afecta únicament les bases 2, 6, 7 i 10, i la resta continua vigent.  
  
D'altra banda, les subvencions objecte d'aquesta convocatòria estan previstes en el Pla estratègic de subvencions de la Conselleria d'Educació, Investigació, Cultura i Esport per al període 2016/2019, aprovat per mitjà de la Resolució de 30 d'agost de 2016, d'aquest departament (DOGV 05.09.2016, http://www.docv.gva.es/datos/2016/09/05/pdf/2016\_6810.pdf).  
Per tot això, fent ús de les facultats que em confereixen els articles 28 de la Llei 5/1983, de 30 de desembre, del Consell, i 160.4 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Primer. Objecte  
Es convoca la concessió de subvencions destinades a finançar la remodelació i la construcció de locals socials de les societats musicals de la Comunitat Valenciana el 2019 i s'aproven els documents model que figuren com a annexos I i II, que hauran d'utilitzar els sol·licitants d'aquestes ajudes, i III, per a la justificació d'aquelles per part dels beneficiaris.  
  
Segon. Règim jurídic i bases reguladores d'aquesta convocatòria  
Aquesta convocatòria de subvencions es regeix per aquesta resolució; per les bases reguladores aprovades per l'Ordre 57/2016, de 21 de setembre, de la Conselleria d'Educació, Investigació, Cultura i Esport, modificades per l'Ordre 41/2017, de 24 d'octubre, d'aquest departament; per la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, així com pels preceptes bàsics de la legislació general en matèria de subvencions i disposicions que la despleguen.  
  
Tercer. Dotació pressupostària i assignació per modalitats d'inversió  
  
1. L'import que es concedirà és de 850.000,00 euros, que es finançarà amb càrrec als crèdits del capítol VII del programa 454.10, Promoció cultural, patrimoni artístic i museus, línia S7275000, dels pressupostos de la Generalitat per al 2019.  
2. Per tractar-se d'una despesa de tramitació anticipada, la resolució d'aquesta convocatòria, i per tant la concessió de les ajudes, queda condicionada a l'efectiva existència de crèdit adequat i suficient en els pressupostos de la Generalitat per al 2019.  
3. L'import total convocat s'assigna a les modalitats d'inversió previstes en la base 2 de les bases reguladores, d'acord amb la següent distribució:  
- Modalitat Remodelació: 600.000,00 euros,  
- Modalitat Construcció: 250.000,00 euros.  
4. En el cas que en el moment d'elaborar la proposta de concessió es constate que en una de les modalitats d'inversió no es pot concedir l'import indicat en l'apartat anterior, podrà assignar-se el disponible a l'altra modalitat, sense més tràmit.  
  
Quart. Objecte i condicions de la concessió d'aquestes subvencions  
1. Les subvencions que es convoquen tenen com a finalitat finançar l'execució d'obres de remodelació i de construcció de locals socials de les societats musicals de la Comunitat Valenciana el 2019. S'estableixen dues modalitats d'inversions subvencionables:  
- Modalitat Remodelació: inclou obres de remodelació i rehabilitació, reforma, millora, adequació i modernització de locals socials en espais existents i les seues instal·lacions;  
- Modalitat Construcció: inclou obres de nova construcció, ampliació i habilitació de nous espais de locals socials.  
2. A efectes d'aquesta convocatòria, s'entén com a societats musicals les entitats privades sense ànim de lucre que estan legalment constituïdes, tenen entre les seues finalitats socials la difusió, promoció o divulgació i l'ensenyament de la música, i realitzen, almenys, les següents activitats artístiques i formatives amb caràcter permanent:  
  
a) Sosteniment d'una agrupació instrumental no professional, siga banda o orquestra.  
b) Sosteniment d'una escola de música o escola d'educands de manera directa o a través d'agrupacions supramunicipals, o en defecte d'això, col·laboració de manera activa en la integració de joves músics en el seu conjunt instrumental com a activitat tendent a la seua formació musical.  
3. En aquesta convocatòria només s'admetran sol·licituds que incloguen projectes d'inversió el pressupost d'execució material dels quals no supere els 80.000,00 euros, excloent-ne l'IVA i altres conceptes, d'acord amb el que es preveu en la base 2 de les bases reguladores. En aquesta base es disposa l'equivalència entre cost o despesa subvencionable i pressupost d'execució material de la inversió que s'aplica en aquest procediment de concessió d'ajudes.  
4. Poden ser objecte de subvenció les inversions que s'executen a partir de l'1 de gener de 2019.  
5. La resta de requisits per a poder sol·licitar aquestes subvencions són els que es determinen en les bases reguladores d'aquesta convocatòria i especialment en la base 2.  
  
Cinqué. Forma i termini de presentació de les sol·licituds  
1. El termini de presentació de les sol·licituds serà d'un mes a comptar des de l'endemà de la publicació d'aquesta resolució de convocatòria en el Diari Oficial de la Generalitat Valenciana.  
2. Les sol·licituds es formularan mitjançant l'imprès normalitzat que s'adjunta a aquesta convocatòria com a annex I, i s'adreçaran a la Direcció General de Cultura i Patrimoni de la Conselleria d'Educació, Investigació, Cultura i Esport.  
3. Amb la sol·licitud degudament emplenada i signada de l'annex I s'acreditarà:  
a) La condició de societat musical per part de l'entitat sol·licitant i la constitució com a associació, sempre que formen part de la Federació de Societats Musicals de la Comunitat Valenciana.  
b) Les dades generals de la societat musical i la persona que la representa.  
c) El correu electrònic que es fixa per a rebre informació relativa a aquest procediment.  
d) L'acord adoptat per la junta directiva de l'entitat per a formular la sol·licitud de la subvenció, en què es faculta la persona que la representarà legalment per a subscriure la sol·licitud de subvenció i realitzar tots els tràmits relacionats amb aquesta.  
e) Que la societat musical no es troba compresa en cap de les causes que impedeixen obtindre la condició de beneficiari de subvencions públiques assenyalades en l'article 13 de la Llei general de subvencions.  
  
f) L'autorització, si escau, perquè la Conselleria obtinga telemàticament els certificats que acrediten que el sol·licitant es troba al corrent de les seues obligacions tributàries i davant de la Seguretat Social. En cas de no emplenar-se cap de les opcions oferides en aquest apartat de la sol·licitud, s'entendrà que el sol·licitant autoritza la Conselleria a obtindre telemàticament els esmentats certificats.  
g) La identificació i la propietat de l'immoble on es duran a terme les obres, o, si escau, la cessió d'aquest i els altres requisits que s'exigeixen als locals socials on es realitzen les obres.  
  
h) Les ajudes sol·licitades o obtingudes per la societat musical per a finançar aquestes obres, si escau.  
i) La denominació i l'objecte de les obres, la modalitat a la qual s'adscriuen a efectes d'aquesta convocatòria, el pressupost i, si escau, la identificació del tècnic o tècnica que redacte el projecte, memòria o pressupost.  
j) Les característiques de l'obra que cal realitzar, que permeten aplicar els criteris de valoració de sol·licituds que s'estableixen en les bases reguladores i documents que s'aporten a aquest efecte.  
k) L'existència d'un pla o programa d'execució de la inversió, amb un calendari adequat al projecte i a les dates i terminis que recullen les disposicions que regeixen aquestes ajudes, que garantisquen la possibilitat de finalitzar-la en l'esmentat període i d'acord amb les altres condicions que arrepleguen les bases reguladores.  
l) L'existència d'un pla de la societat per a finançar la inversió, en cas que es concedisca la subvenció.  
4. Les sol·licituds hauran de ser subscrites per qui exercisca la representació de l'entitat, d'acord amb la normativa d'aplicació.  
5. Cada entitat només podrà formular una sol·licitud de subvenció en aquesta convocatòria.  
6. La presentació de les sol·licituds i de la resta de la documentació, així com el registre i qualsevol altre tràmit, hauran de realitzar-se, en tot cas, per mitjans electrònics. Les comunicacions i les notificacions es practicaran per aquesta via, excepte en els casos en què es preveu expressament un altre mitjà. Es pot accedir a la seu electrònica de la Generalitat a través de l'adreça electrònica https://sede.gva.es; també es pot accedir directament a aquest procediment en la següent adreça: http://www.gva.es/va/inicio/procedimientos'id\_proc=15786  
Els documents complementaris i, si escau, els posteriors a la sol·licitud seran presentats igualment de forma telemàtica, per a la qual cosa es disposa de dos enllaços en l'adreça web específica d'aquesta convocatòria, indicada en el primer paràgraf d'aquest apartat: un dels enllaços, per a aportar documentació, tant si és requerida expressament per l'òrgan gestor d'aquestes ajudes per a completar l'expedient com per a la millora voluntària de la inicial i també per a altres tràmits; el segon, per a presentar la documentació o el compte justificatiu de la subvenció. L'accés directe a aquests tràmits electrònics és el que es detalla en la disposició final primera d'aquesta resolució.  
  
Sisé. Documentació que s'ha d'acompanyar a la sol·licitud  
1. Juntament amb la sol·licitud de la subvenció formulada en el document model que figura com a annex I, signada digitalment, les societats musicals interessades hauran d'aportar obligatòriament la següent documentació:  
a) Pressupost, memòria valorada o projecte de les obres que s'han d'executar. Caldrà presentar un dels documents següents, segons siga procedent:  
Modalitat Remodelació:  
a1. Un pressupost detallat amb partides i l'estat d'amidament de les obres, signat per un tècnic o tècnica competent o elaborat per una empresa constructora quan l'import d'aquest, IVA i altres conceptes exclosos, siga inferior a 12.000,00 euros.  
a2. Una memòria valorada subscrita per un tècnic o tècnica competent, quan el pressupost de l'obra estiga comprés entre 12.000,00 i 80.000,00 euros, IVA i altres conceptes exclosos. La memòria contindrà, almenys, una justificació de la necessitat de l'obra i de la solució tècnica, la seua descripció i programa de necessitats, el pressupost detallat amb partides i l'estat d'amidaments, i diversos plànols de planta o de secció que en reflectisquen adequadament l'estat actual i el reformat.  
Opcionalment, les entitats sol·licitants podran aportar, en aquests casos, un projecte d'execució si ho consideren més adequat per al desenvolupament de les obres.  
a3. Un projecte d'execució de l'obra, si els treballs que cal realitzar afecten l'estabilitat, seguretat o estanquitat de l'immoble, elaborat d'acord amb la normativa aplicable i per a qualsevol pressupost, amb el límit assenyalat per a aquesta convocatòria.  
Modalitat Construcció:  
a4. Projecte d'execució complet de l'obra. Si només se'n preveu executar una part o fase completa, s'adjuntarà al projecte una memòria comprensiva de les unitats d'obra per a l'execució de les quals se sol·licita la subvenció. També serà admissible un projecte bàsic de tota la construcció, desenvolupat com a projecte d'execució en la fase o part per al finançament de la qual se sol·licita l'ajuda.  
Els documents tècnics esmentats en els epígrafs a2, a3 i a4 hauran d'especificar el termini i el calendari d'execució previstos, les dificultats o problemes que puguen demorar l'inici o l'execució de l'obra, i les mesures, estudis tècnics previs i propostes per a solucionar-los, quan siga procedent.  
b) Un reportatge amb, almenys, deu fotografies en suport digital, representatives de l'estat actual de l'àrea o espai on es realitzaran les obres.  
c) Domiciliació bancària, que es presentarà emplenant i signant el document model que figura com a annex II.  
2. Per a l'admissió a aquest procediment i, si escau, l'obtenció d'aquestes ajudes, és imprescindible que la societat musical sol·licitant acredite que es troba al corrent de les seues obligacions tributàries i davant de la Seguretat Social. No serà necessari aportar cap document a aquest efecte si el sol·licitant autoritza la Conselleria d'Educació, Investigació, Cultura i Esport a obtindre telemàticament els corresponents certificats. Les societats musicals que s'hagen oposat a aquesta autorització en l'annex I de la sol·licitud, hauran de presentar els certificats emesos per l'Agència Estatal d'Administració Tributària, la Tresoreria General de la Seguretat Social i la Conselleria d'Hisenda i Model Econòmic de la Generalitat.  
3. Les societats musicals interessades que no pertanguen a la Federació de Societats Musicals de la Comunitat Valenciana hauran d'aportar, a més:  
a) Document oficial que acredite la constitució de la societat musical com a associació i la inscripció en el corresponent registre públic.  
  
b) Una còpia dels estatuts vigents de l'entitat, registrats o inscrits en el registre públic esmentat en el paràgraf anterior.  
4. Les societats musicals que sol·liciten aquestes ajudes sense tindre la propietat de l'immoble on es realitzaran les obres, hauran d'adjuntar-hi també la documentació que acredite la cessió d'aquell en les condicions previstes en la base 2 de les bases reguladores: una còpia autèntica de l'acte, acord o conveni pel qual se'n va aprovar la cessió i es va autoritzar la realització d'obres, o un certificat emès pel respectiu ajuntament en el qual conste el contingut íntegre d'aquell. A aquests efectes, no s'admetran escrits, comunicacions, informes i altres documents que no reflectisquen el contingut exacte i complet de l'acte administratiu pel qual l'ajuntament va aprovar o va acordar la cessió de l'immoble.  
  
5. Els sol·licitants podran presentar també els documents que justifiquen alguna de les circumstàncies previstes en la base 6 de les bases reguladores, en relació a la valoració de les sol·licituds.  
6. Si la sol·licitud no compleix els requisits exigits, es requerirà l'interessat perquè, en el termini de 10 dies, esmene la falta o acompanye els documents preceptius, amb la indicació que, si no ho fa, es considerarà que ha desistit de la seua petició, prèvia resolució que haurà de ser dictada en els termes previstos en la legislació sobre procediment administratiu comú de les administracions públiques que hi siga aplicable.  
L'aportació de la documentació requerida o esmenada, o la que es remeta voluntàriament per a millorar la inicial haurà de presentar-se per mitjans electrònics.  
  
Seté. Criteris de valoració de les sol·licituds  
Els criteris de valoració que es tindran en compte per a la concessió d'aquestes subvencions són els indicats en la base 6 de les bases reguladores que regeixen aquesta convocatòria.  
  
Huité. Termini de resolució i de notificació  
1. Aquesta convocatòria haurà de ser resolta i notificada als interessats en el termini màxim de sis mesos comptats de l'endemà de la publicació d'aquesta resolució en el Diari Oficial de la Generalitat Valenciana. Una vegada transcorregut aquest termini sense resolució expressa, les sol·licituds s'entendran desestimades.  
2. El termini per a notificar la resolució d'aquesta convocatòria és de 10 dies.  
3. Els beneficiaris d'aquestes subvencions no hauran d'acceptar-les expressament, i podran iniciar l'execució de les inversions immediatament després de produir-se la publicació de la resolució, si no ho han fet anteriorment.  
  
Nové. Mitjà de notificació o de publicació dels diferents tràmits que cal realitzar en el procediment  
1. La notificació de l'acte pel qual es resol aquesta convocatòria es realitzarà mitjançant la publicació en el Diari Oficial de la Generalitat Valenciana.  
2. En el cas que es produïsca el tràmit d'audiència als interessats en aplicació del que es disposa en la base 4 de les bases reguladores, la comunicació es realitzarà mitjançant una notificació electrònica, per un anunci en el web de la Conselleria o mitjançant la publicació en el Diari Oficial de la Generalitat Valenciana.  
  
Deu. Termini per a justificar l'execució de les inversions i per a sol·licitar l'autorització de la modificació de projecte  
1. El termini per a presentar la documentació justificativa de l'execució de les inversions subvencionades s'obri amb la publicació de la resolució de concessió de les ajudes i finalitza el 8 de novembre de 2019.  
2. D'acord amb el que es preveu en la legislació sobre procediment administratiu comú de les administracions públiques, el termini indicat en el paràgraf anterior podrà ampliar-se singularment fins a deu dies, a petició de la societat musical interessada, sempre que les previsions de tancament de l'execució i comptabilitat pressupostària de la Generalitat ho permeten i es justifiquen les raons que motiven la demora i la impossibilitat de preveure-les en el seu moment. Aquesta ampliació de termini podrà sol·licitar-se fins a l'11 d'octubre de 2019, inclusivament.  
3. En les condicions previstes en la base 8.2 de les bases reguladores d'aquestes ajudes, les societats musicals beneficiàries podran sol·licitar una autorització per a modificar el projecte d'obra, la memòria valorada o el pressupost de la inversió que va acompanyar la sol·licitud, fins a l'11 d'octubre de 2019, inclusivament.  
4. Les sol·licituds previstes en els apartats 2 i 3 anteriors, així com la documentació que haja d'acompanyar-les, també hauran de presentar-se per mitjans electrònics.  
  
  
DISPOSICIONS FINALS  
  
Primera. Accés a models normalitzats i als tràmits electrònics d'aquest procediment  
1. Tots els impresos als quals es fa esment en aquesta convocatòria estaran a la disposició de les entitats interessades en la seu electrònica o portal institucional de la Generalitat en internet, i en qualsevol oficina PROP; també estaran accessibles en la direcció web: http://www.gva.es/va/inicio/procedimientos'id\_proc=15466  
2. Per a facilitar la gestió d'aquestes subvencions i l'accés dels interessats, la seu electrònica de la Generalitat disposa de tres tràmits específics als quals es pot accedir directament a través de les següents adreces:  
a) Pàgina principal del procediment i accés a la sol·licitud: http://www.gva.es/va/inicio/procedimientos'id\_proc=15505  
b) Aportació de documents requerits per l'òrgan gestor de la Conselleria o presentació voluntària per a millorar els que es van acompanyar inicialment a la sol·licitud (també pot utilitzar-se per a la presentació de recursos, sol·licituds o escrits relatius a aquestes ajudes que no siguen els previstos en els apartats a i c): http://www.gva.es/va/inicio/procedimientos'id\_proc=19201  
c) Presentació del compte justificatiu de la subvenció per part dels beneficiaris d'aquestes:  
http://www.gva.es/va/inicio/procedimientos'id\_proc=19077   
  
Segona. Especificació dels òrgans competents per a la tramitació i la resolució  
D'acord amb el que es preveu en la base 4, apartat 6, de les bases reguladores i tenint en compte el que es disposa en el Reglament orgànic i funcional de la Conselleria d'Educació, Investigació, Cultura i Esport, aprovat pel Decret 186/2017, de 24 de novembre, del Consell, els òrgans competents per a la tramitació i la resolució d'aquest procediment són els següents:  
a) Instrucció del procediment. Direcció General de Cultura i Patrimoni, de la qual depenen la Subdirecció General de Patrimoni Cultural i Museus i el Servei de Coordinació d'Entitats Culturals.  
  
b) Resolució del procediment. Conselleria d'Educació, Investigació, Cultura i Esport.  
  
Tercera. Delegació de competències  
D'acord amb el que s'estableix en l'article 9 de la Llei 40/2015, d'1 d'octubre, de règim jurídic del sector públic, es delega en la Direcció General de Cultura i Patrimoni totes les competències que corresponen a la Conselleria d'Educació, Investigació, Cultura i Esport en relació a aquesta convocatòria, excepte la resolució per la qual es produirà la concessió de les subvencions.  
  
  
Quarta. Entrada en vigor  
Aquesta resolució entrarà en vigor l'endemà de la publicació en el Diari Oficial de la Generalitat Valenciana.  
D'acord amb el que es disposa en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i 10, 14 i 46 de la Llei 29/1998, reguladora de la jurisdicció contenciosa administrativa, contra aquesta resolució, que posa fi a la via administrativa, s'hi podrà recórrer potestativament en reposició o bé caldrà plantejar-hi directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació, Investigació, Cultura i Esport en el termini d'un mes a comptar des de l'endemà de la publicació.  
b) El recurs contenciós administratiu haurà de presentar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació.  
  
València, 20 de desembre de 2018. El conseller d'Educació, Investigació, Cultura i Esport: Vicent Marzà Ibáñez.